P&Gಯ ಹಿಂದಿನ ಲಾಂಛನವು 1851ರ ಒಂದು P&g ಯ ಸ್ಟಾರ್ ಮೇಣದ ಬತ್ತಿಗಳನ್ನು ಗುರುತಿಸಲು ಓಹಿಯೋ ನದಿಯ ದಂಡೆಯಲ್ಲಿನ ನೌಕಾ ನೌಕರರು ಬಳಿಯುತ್ತಿದ್ದ ನಾಜೂಕಿಲ್ಲದ ಕ್ರಾಸ್ ನಿಂದ ಉಗಮವಾಯಿತು. P&G ನಂತರ ಈ ಚಿಹ್ನೆಯನ್ನು ಕೊಂಚ ಬದಲಾಯಿಸಿ ತನ್ನ ಲಾಂಛನವನ್ನಾಗಿಸಿಕೊಂಡಿತು; ಇದರಲ್ಲಿ ಒಬ್ಬ ಮನುಷ್ಯನು ಹದಿಮೂರು ನಕ್ಷತ್ರಗಳತ್ತ ನೋಡುತ್ತಿರುವ ಚಿತ್ರವಿದ್ದು, ಇದು 13 ಮೂಲ ವಸಾಹತುಗಳ ಪ್ರತೀಕವೆನ್ನಲಾಗಿದೆ. 
ಈ ಲಾಂಛನದಲ್ಲಿನ ಚಂದ್ರ ಮತ್ತು ನಕ್ಷತ್ರಗಳು ಸೈತಾನನ ಸಂಕೇತವೆಂದು ಪುಕಾರಗಳು ಹರಡಿದಾಗ, 1980ರ ದಶಕದಲ್ಲಿ, ಈ ಕಂಪನಿಯು ಬೇಡವಾದ ರೀತಿಯ ಮಾಧ್ಯಮದ ಪ್ರಚಾರವನ್ನು ಪಡೆಯಿತು. ಈ ಆರೋಪಕ್ಕೆ ಬೈಬಲ್ ನ ಒಂದು ಒಕ್ಕಣಿಕೆಯನ್ನು ಸೂಚಿಸಲಾಗಿತ್ತು, ವಿಶೇಷತಃ ರಿವಿಲೇಷನ್ 12:1, ಅದೇನೆಂದರೆ: "ಮತ್ತು ಸ್ವರ್ಗದಲ್ಲಿ ಒಂದು ಅದ್ಭುತವು ಗೋಚರಿಸಿತು; ಒಂದು ಸ್ತ್ರೀ ಸೂರ್ಯನನ್ನೇ ವಸ್ತ್ರವಾಗಿ ಹೊಂದಿದ್ದಳು, ಅವಳ ಕಾಲ ಬಳಿ ಚಂದ್ರ, ಮತ್ತು ಶಿರದಲ್ಲಿ ಹನ್ನೆರಡು ನಕ್ಷತ್ರಗಳ ಕಿರೀಟ." P&Gಯ ಲಾಂಛನದಲ್ಲಿ ಒಬ್ಬ ಮನುಷ್ಯನ ಮುಖವು ಚಂದ್ರನ ಮೇಲಿದ್ದು, ಅದರ ಸುತ್ತ ಹದಿಮೂರು ನಕ್ಷತ್ರಗಳಿದ್ದು,ಇದು ಬೈಬಲ್ ನಲ್ಲಿ ಉಲ್ಲೇಖಿಸಿದ ಸಂಕೇತದ ಅಣಕವೆಂದು ಕೆಲವರು ಆರೋಪಿಸಿ, ಆದ್ದರಿಂದ ಇದು ಸೈತಾನನದು ಎಂದು ಅಭಿಪ್ರಾಯ ಪಟ್ಟರು. ಉದ್ದನೆಯ ಗಡ್ಡವು ಪರಿಧಿಯನ್ನು ಸಂಧಿಸುವ ಜಾಗದಲ್ಲಿ ಮೂರು ಸುರುಳಿಗಳು ಉಂಟಾಗಿ ಅವು ಸಂಖ್ಯೆ"666" ರ ಪ್ರತಿಬಿಂಬಗಳೆಂದೂ, ಆ ಸಂಖ್ಯೆಯು ಪ್ರಾಣಿಯ ಸಂಖ್ಯೆಯೆಂದೂ ವಾದಿಸಿದರು. ಮೇಲೆ ಮತ್ತು ಕೆಳಗೆ, ಕೂದಲು ತನ್ನ ಮೇಲೆ ತಾನೇ ಸುರುಳಿಯಾಗುತ್ತದೆ, ಇದು ನಕಲಿ ಪ್ರವಾದಿಯನ್ನು ಪ್ರತಿನಿಧಿಸುವ ಆಡಿನ ಎರಡು ಕೊಂಬುಗಳನ್ನು ಹೋಲುತ್ತವೆ ಎಂದರು. 
ಈ ರೀತಿಯ ಹೇಳಿಕೆಗಳನ್ನು ಕಂಪನಿಯ ಅಧಿಕಾರಿಗಳು ಅಲ್ಲಗಳೆದರು ಹಾಗೂ ಚರ್ಚ್ ಆಫ್ ಸಟಾನ್ ಅಥವಾ ಯಾವುದೇ ಇತರ ವಾಮಾಚಾರದ ಸಂಸ್ಥೆಗಳೊಡನೆ ಕಂಪನಿಯು ಸಂಬಂಧವಿರಿಸಿಕೊಂಡಿದೆ ಎಂಬುದಕ್ಕೆ ಯಾವುದೇ ಪುರಾವೆ ಇಂದಿನವರೆಗೆ ಯಾರೂ ನೀಡಲಾಗಲಿಲ್ಲ. ಕಂಪನಿಯು ಆಮ್ವೇ ಮೇಲೆ 1995-2003ರವರೆಗೆ ಕಂಪನಿಯ ವಾಯ್ಸ್ ಮೇಯ್ಲ್ ಮೂಲಕ 1995ರಲ್ಲಿ ಹರಡಿದ ವದಂತಿಯ ಬಾಬ್ತಿನಲ್ಲಿ ಹಾಕಿದ ದಾವೆಯನ್ನು ಸೋತಿತು. 2007ರಲ್ಲಿ ಕಂಪನಿಯು ಸುಳ್ಳು ಸುದ್ದಿಗಳನ್ನು ಮರುಸೃಷ್ಟಿಸಿ ಪ್ರಚಾರ ಮಾಡಿದುದರ ವಿರುದ್ಧ ಆಮ್ವೇಯ ವ್ಯಕ್ತಿಗಳ ಮೇಲೆ ದಾವೆ ಹೂಡಿ ಗೆದ್ದಿತು.

ಇತಿಹಾಸ
ಚಿಹ್ನೆಯ ವಿವಾದಗಳು
ಬ್ರ್ಯಾಂಡ್‌ಗಳು
ವಿವಾದಗಳು